
Text rozhodnutia
Súd: Krajský súd Bratislava Spisová značka: 6Co/93/2016 Identifikačné číslo súdneho spisu: 1708200470 Dátum vydania rozhodnutia: 28. 06. 2019 Meno a priezvisko sudcu, VSÚ: JUDr. Martin Murgaš ECLI: ECLI:SK:KSBA:2019:1708200470.1 Uznesenie Krajský súd v Bratislave v senáte zloženom z predsedu senátu JUDr. Martina Murgaša a členov senátu JUDr. Zuzany Kučerovej a JUDr. Karola Riháka v právnej veci žalobcov: 1/ P. W., B.. XX. X. XXXX, X. W. XXX/XX, X., zast. JUDr. Jozefom Krúpom, bytom Nezvalova 40, Bratislava, 2/ L. I., B.. X. XX. XXXX, X. T. XX, X., X/ Š. I., B.. XX. XX. XXXX, X. W. L. J. XXX, X/ G. I., B.. X. X. XXXX, X. W. L. J. XXX, proti žalovaným: 1/. X. H. A., H..U.., W. X, X., N.: XX XXX XXX, právne zast. AK MS, s. r. o., Galandova 3, Bratislava, IČO: 47 237 767, 2/ Slovenská republika - zastúpená Slovenským pozemkovým fondom, Búdková 36, Bratislava, o určenie vlastníckeho práva, na odvolanie žalobkyne 1/ a žalovaného 1/ proti rozsudku Okresného súdu Pezinok zo dňa 17. septembra 2015 č.k. 5C 924/2008, takto r o z h o d o l : Odvolanie žalobkyne 1/ sa o d m i e t a. Rozsudok súdu prvej inštancie sa v napadnutom výroku o trovách konania vo vzťahu k žalovanému 1/ m e n í tak, že žalovanému 1/ sa proti žalobkyni 1/ n e p r i z n á v a náhrada trov prvoinštančného konania. Žalobkyni 1/ a žalovanému 1/ sa nepriznáva nárok na náhradu trov odvolacieho konania. o d ô v o d n e n i e : 1/ Napadnutým rozsudkom súd prvej inštancie zamietol žalobu, ktorou sa žalobcovia domáhali a/ určenia, že žalobkyňa 1/ je podielovou spoluvlastníčkou v podiele 1/2 nehnuteľnosti nachádzajúce sa v kat. úz. X. H. O. L. Č.. XXXX/XX - trvalé trávnaté porasty vo výmere 2.500 m2 podľa geometrického plánu Č.. X/XXXX, nový stav, vyhotovenom dňa 7. 1. 2008 T. P. a úradne overenom Správou katastra Senec dňa 31. 1. 2008 pod č. XXX/XX; b/ určenia, že predmetná parcela Č.. XXXX/XX patrí v 1/2 do dedičstva po poručiteľke V. I., B.. XX. X. XXXX, Z.. XX. X. XXXX, c/ určenia, že právny úkon - vydržanie uskutočnené formou Notárskej zápisnice spísanej dňa 29. 1. 1998 na Notárskom úrade na L. D.. Č.. I. P. X. B. Y.. N. T., č. B. XX/XX, Nz XX/XX v časti týkajúcej sa vydržania nehnuteľnosti v kat. úz. X. L.. Č.. XXXX - orná pôda vo výmere 2.500m2 v znení dodatku k vyhláseniu o vydržaní formou Notárskej zápisnice spísanej dňa 13. 10. 1998 č. B. XXX/XX, B. XXX/XX v časti týkajúcej sa vydržania nehnuteľnosti v kat. úz. X., L.. Č.. XXXX - orná pôda vo výmere 2.070m2 je neplatný; d/ určenia, že právny úkon - zmluva o bezodplatnom prevode vlastníctva k pozemkom medzi prevodcom U. L. K. a nadobúdateľom V. U.. U. G..C.. z 11. 11. 1998 v časti týkajúcej sa - geometrickým plánom vyhotoviteľa N.. Y. D. overenom pod č. XXXX/XX zo dňa 9. 11. 1998 - zaniknutej parcely č. XXXX o výmere 2.070m2 je neplatný; e/ určenia, že právny úkon obchodnej spoločnosti V. U.. U. G..C.., ktorým vložila zo svojho majetku do majetku obchodnej spoločnosti R. S. X. X. H..U.. ako nepeňažný vklad pozemky na LV pre kat. úz. X. Č.. XXXX v časti týkajúcej sa - geometrickým plánom vyhotoviteľa N.. Y. D.B. overenom pod č. XXXX/XX dňa 9. 11. 1998 - zaniknutej parcely č. XXXX vo výmere 2.070m2 je neplatný, f/ určenia, že právny úkon obchodnej spoločnosti R. S. X. X., H..U.., ktorým vložila zo svojho majetku do majetku obchodnej spoločnosti X. &. A., H..U.., ako nepeňažný vklad pozemky zapísané na LV pre kat. úz. X. Č.. XXXX v časti týkajúcej - sa geometrickým plánom vyhotoviteľa N.. Y. D. overenom L. Č..XXXX/XX dňa 9. 11. 1998 - zaniknutej parcely Č.. XXXX vo výmere 2.070m2, je neplatný. O trovách konania súd prvej inštancie rozhodol tak, že žiadnej zo sporových strán nepriznal právo na ich náhradu. 2/ V dôvodoch napadnutého rozsudku súd prvej inštancie uviedol, že výmerom o vlastníctve pôdy č. XX.XXX/XX-N. vydaným povereníctvom pôdohospodárstva a pozemkovej reformy podľa § 1 ods. 1 nariadenia č. XXX/XXXX U.. n. SNR zo dňa 23. 12. 1947 boli T. I. a jeho manželke V. G.. V. podľa nar. č. XXX/XXXX Sb. n. SNR v znení nariadenia č. XX/XXXX U.. n. SNR o konfiškovaní a urýchlenom rozdelení pôdohospodárskeho majetku Nemcov, Maďarov, ako aj zradcov a nepriateľov slovenského národa pridelené do vlastníctva nehnuteľnosti v kat. území Č. (v súčasnosti X.) vo výmere 6.4800 ha v prídelovom pláne označené ako: vložka Č.. X H. Č.. XXXX, časť parcely č. XXXX, XXXX/X, označenie A 38, roľa, o výmere 3.0000 ha a vo vložke Č.. X H. Č.. XXXX, parc. č. XXXX, označené ako A 52, vinica, o výmere 0,2500 ha, vo vložke Č.. X H. Č.. XXXX, L.. Č.. XXXX, označené ako A 56, roľa, o výmere 2.9000 ha, vo vložke č. X H. Č.. XXXX, parc. č. XXXX, označené ako B3, dom, a st. poz. o výmere 0,3300 ha, a to každému v 1/2. Z PK vložky č. XXXX, kat. úz. X. súd prvej inštancie ďalej zistil, že konfiškácia týkajúca sa nehnuteľnosti L.. Č.. XXXX (vinohrad) pôvodne patriaca W. Q. bola vyznačená v prospech Československého štátu až dňa 29. 10. 1957. Dňa 27. 11. 1958 bola vydaná Prídelová listina pre T. I. a jeho T.Q. V., G.. V., pričom prídel sa týkal aj nehnuteľnosti L.. Č.. XXXX (vinica), za ktorú bola stanovená prídelová cena 3.000 Sk. Z notárskej zápisnice č. B. XX/XX, B. XX/XX zo dňa 29. 1. 1998 súd prvej inštancie zistil, že U. L. K. požiadal notára, aby podľa § 63 Not. poriadku osvedčil právne významnú skutočnosť o vyhlásení vydržania vlastníckeho práva k nehnuteľnostiam, okrem iných aj k parc. Č.. XXXX, druh pozemku - orná pôda vo výmere 2.070 m2 (t.j. aj k spornej parcele). Po smrti T. I. (právneho predchodcu žalobcov), zomrelého dňa 20. 12. 1978, bola sporná nehnuteľnosť predmetom dedičského konania v zmysle osvedčenia o dedičstve zo dňa 25. 8. 1998 sp. zn. P.-X-XD XXXX/XX, D B. XXX/XX a nadobudla ju Valéria W., G.. I. - dcéra poručiteľa. Spoluvlastnícky podiel V. I., rod. V. vo veľkosti 1/2 nebol prededený. Z výpisu z LV č. XXXX zo dňa 16. 1. 2008 súd prvej inštancie zistil, že žalovaný 1/ je výlučným vlastníkom parc. Č.. XXXX/XX, druh pozemku: ostatné plochy vo výmere 1.031m2, parc. č. XXXX/XX, druh pozemku: ostatné plochy vo výmere 1.049 m2, parc. č. XXXX/XX, druh pozemku: trvalé trávnaté porasty vo výmere 4.774 m2, parc. Č.. XXXX/XX, druh pozemku: zastavané plochy a nádvoria vo výmere 524 m2, parc. č. XXXX/XX, druh pozemku: trvalé trávnaté porasty vo výmere 10.301 m2, ktoré sú predmetom tohto konania. V konaní nebolo sporné, že žalobcovia si uplatnili na Obvodnom pozemkovom úrade P. U. reštitučný nárok podľa zák. č. XXX/XXXX Zb. na navrátenie nehnuteľnosti, ktoré sú predmetom tohto konania. Uvedené reštitučné konanie bolo prerušené, ale aktuálne (ku dňu vydania napadnutého rozsudku) sa na podnet prokurátora pokračuje v správnom konaní o vydaní nehnuteľností, resp. o priznaní reštitučnej náhrady, pričom konanie nie je právoplatne skončené. 3/ Z tohto skutkového stavu súd prvej inštancie vyvodil záver, že žaloba nie je dôvodná. Odkazujúc na § 80 písm. c/ O.s.p., § 1, § 2, § 7 nar. SNR č. 104/1945 Sb.n., § 1 ods. 1 Nar. SNR č. XXX/ XXXX U..B.. súd prvej inštancie uzavrel, že zápis do PK P. Č.. XXXX uskutočnený dňa 29. 10. 1957 v prospech vlastníctva Československého štátu nebol administratívnou chybou, ale skutočným prechodom nehnuteľnosti na štát bez právneho dôvodu, čo je z pohľadu reštitučného predpisu „prevzatie veci bez právneho dôvodu“. Od roku 1957 sa Československý štát správal ako vlastník predmetnej nehntueľnosti, resp. za vlastníka sa považovalo poľnohospodárske družstvo, ktoré v danom období nehnuteľnosť užívalo ako poľnohospodársku pôdu, pričom právni predhodcovia žalobcov sa ako vlastníci nehnuteľnosti nesprávali (neobrábali pôdu, nehospodárili na nej, nedomáhali sa svojich vlastníckych práv). Argumentujúc Nálezom ÚS ČR sp. zn. II ÚS 11/04 súd prvej inštancie uzavrel, že oprávnená osoba, ktorej nehnuteľnosť prevzal štát v rozhodnej dobe bez právneho dôvodu, sa nemôže domáhať ochrany vlastníckeho práva podľa všeobecných predpisov (§ 127 Obč. zák.), ani formou určenia vlastníckeho práva podľa § 80 písm. c/ O.s.p., ak môže žiadať o vydanie veci podľa zák. č. 503/2003 Z.z. o navrátení vlastníctva k pozemkom. Keďže žalobcovia si svoje reštitučné nároky vo vzťahu k sporným pozemkom na Obvodnom pozemkom úrade v U. uplatnili, pričom ku dňu vydania prvoinštančného rozhodnutia ešte nebolo o týchto nárokoch právoplatne rozhodnuté (protestom prokurátora bolo pozemkovému úradu uložené vo veci konať), nemajú naliehavý právny záujem na určení vlastníckeho práva v prospech žalobkyne 1/, ani na určení, že časť spornej nehnuteľnosti patrí do dedičstva po neb. V. I. (§ 80 písm. c/ O.s.p.). Podľa súdu prvej inštancie uplatnenie reštitučného nároku vylučuje možnosť domáhať sa ochrany vlastníckeho práva prostredníctvom určovacej žaloby. Súd prvej inštancie ďalej skonštatoval, že pasívne vecne legitimovaným v spore bol iba žalovaný 1/ ako vlastník sporných nehnuteľností. Žalovanej 2/ v spore pasívna vecná legitimácia chýba, pretože právne postavenie žalobcov by sa v prípade ich úspechu nezmenilo, keďže sporné nehnuteľnosti previedla v prospech spoločnosti V., U.. U. G..C.. Vo vzťahu k navrhovanému určeniu neplatnosti právneho úkonu vydržania uskutočneného formou notárskej zápisnice súd prvej inštancie skonštatoval, že notárska zápisnica nie je právny úkon a preto sa nemožno domáhať určenia jej neplatnosti. Dodal, že posudzovanie vydržania žalovaným 2/ je v danej veci bezpredmetné, pretože v prípade, že by súd aj ustálil, že na vydržanie neboli splnené zákonom stanovené podmienky, postavenie žalobcov by sa nezmenilo. Pokiaľ ide o návrh na určenie neplatnosti jednotlivých právnych úkonov - kúpnych zmlúv, súd prvej inštancie uviedol, že účastníkmi súdneho konania o neplatnosť právneho úkonu musia byť všetci, ktorí túto zmluvu uzavreli (prípadne ich právni nástupcovia) a to buď ako žalobcovia alebo ako žalovaní. Ak nie je táto podmienka splnená, súd musí žalobu zamietnuť. V prejednávanom prípade spoločnosť V. '. U..G..C.. neexistuje, pretože bola dňa 30. 6. 2006 vymazaná z obchodného registra bez právneho nástupcu a preto domáhať sa neplatnosti právnych úkonov ňou uskutočnených už nie je možné. Pokiaľ ide o právny úkon obchodnej spoločnosti R. S. X. X., H..U.., ktorým mala vložiť zo svojho majetku do majetku obchodnej spoločnosti X. &. A., H..U.. ako nepeňažný vklad pozemky zapísané na LV pre kat. úz. X. Č.. XXXX v časti týkajúcej sa geometrickým plánom vyhotoviteľa N.. Y. D. zaniknutej parcely č. XXXX vo výmere 2.070m2, súd prvej inštancie uviedol, že spoločnosť R. S. X. X. H..U.. len zmenila svoje obchodné meno na spoločnosť X. &. A., H..U.., preto nejde o dve rôzne spoločnosti. Vzhľadom na vyššie uvedené dôvody súd prvej inštancie žalobu v celom rozsahu zamietol. 4/ O trovách konania súd prvej inštancie rozhodol podľa § 150 ods. 1 O.s.p. V posudzovanej veci považoval za dôvod hodný osobitného zreteľa skutočnosť, že na Okresnom súde Pezinok sa viedlo niekoľko desiatok sporov vychádzajúcich z rovnakého skutkového základu. Obaja žalovaní sa vo všetkých sporoch vyjadrovali skutkovo rovnako a dôvodili rovnakými argumentami. Uplatnený nárok a jeho právne posúdenie je zložité a krivda, ktorá bola spáchaná počas rokov 1948 až 1989, sa v súčasnosti (pri zachovaní platnosti tzv. Benešových dekrétov) ťažko napráva. Žalobcovia môžu rozhodnutie súdu pociťovať ako nespravodlivé, pretože majú platné doklady o vlastníctve pôdy. Zohľadniac uvedené dôvody a princíp spravodlivosti súd prvej inštancie žiadnej zo sporových strán náhradu trov konania nepriznal. 5/ Proti tomuto rozsudku podala odvolanie žalobkyňa 1 /. V odvolaní uviedla, že súd prvej inštancie nezistil skutkový stav, prijal nesprávne právne závery, keď určil neplatnosť a neúčinnosť verejných listín o vzniku a existencii vlastníckeho práva na strane žalobcov a za platné listiny, na základe ktorých určil vlastníctvo v prospech žalovaného 1/, konal v rozpore s § 120 O.s.p., nesplnil podmienky § 157 O.s.p., odmietol konať o dôkazoch, ktoré smerovali na zistenie objektívnej pravdy a záverom dodala, že do 18. 11. 2015 predloží riadne vypracované a odôvodnené odvolanie so všetkými náležitosťami. 6/ Odvolací súd prejednal odvolanie bez nariadenie pojednávania a dospel k záveru, že odvolanie žalobkyne 1/ treba odmietnuť. 7/ V prejednávanej veci podala žalobkyňa odvolanie za účinnosti Občianskeho súdneho poriadku v zákonnej 15 dňovej lehote. Jej odvolanie neobsahovalo konkrétne odvolacie dôvody, pretože žalobkyňa v ňom nekonkretizovala, v čom napadnutý rozsudok alebo postup súdu prvej inštancie považuje za nesprávny (§ 205 ods. 1 O.s.p.). Súd prvej inštancie vyzval žalobkyňu 1/ postupom podľa § 209 ods. 1 O.s.p. uznesením č.k. 5C/924/2008 - 571 zo dňa 10. 12. 2015 na doplnenie odvolania v lehote 15 dní o konkrétne odvolacie dôvody, t.j. aby uviedla, z akého dôvodu napáda rozsudok súdu prvej inštancie a čoho sa podaným odvolaním domáha. Žalobkyňa 1/ túto výzvu prevzala dňa 14. 12. 2015 (č.l. 573), odvolanie však nedoplnila. 8/ Z obsahu odvolania žalobkyne 1/ je zrejmé, že nemá zákonné náležitosti (chýbajú konkrétne odvolacie dôvody), teda chýba riadne vymedzený rozsah prieskumu odvolacieho súdu, ktorý je odvolacími dôvodmi viazaný. Nie je z neho možné vyvodiť ani len to, v čom konkrétne majú spočívať namietané nesprávne právne závery súdu prvej inštancie vo vzťahu k jednotlivým rozsudočným petitom. Táto vada odvolania žalobkyne 1/ neumožňuje odvolaciemu súdu pokračovať v odvolacom konaní. 9/ Z uvedeného dôvodu odvolací súd odvolanie žalobkyne 1/ odmietol podľa § 386 písm. d/ C.s.p. 10/ Proti rozsudku súdu prvej inštancie podal odvolanie aj žalovaný 1/ a napadol ním výrok o trovách konania. Navrhol, aby odvolací súd rozsudok súdu prvej inštancie v napadnutom výroku zmenil tak, že žalovanému 1/ prizná nárok na náhradu trov konania. Dôvodil, že sa bez vlastného zavinenia ocitol v časovo zdĺhavom a finančne náročnom súdnom konaní na základe vôle žalobcov, teda bez vlastného pričinenia, čím mu vznikli trovy. Má za to, že na aplikáciu § 150 O.s.p. neboli splnené zákonné podmienky. Rozhodnutiu súdu prvej inštancie chýba zdôvodnenie skutkových a právnych okolností, na základe ktorých dospel k záveru o výnimočnosti danej situácie. Žalovaný 1/ od počiatku argumentoval nedôvodnosťou žaloby, keď poukazoval na skutočnosť, že žalobcovia podali v roku 2004 vo vzťahu k sporným pozemkom reštitučný nárok za zhodných skutkových okolností. Súdom prvej inštancie špecifikované dôvody hodné osobitného zreteľa považuje žalovaný 1/ za arbitrárne a absurdné. V konaní bolo preukázané, že podanie žalôb proti žalovanému 1/ bolo iniciované jednou osobou (K. W.) a financované finančnou a J. skupinou (N.). Konkrétne išlo o 18 sporov, v ktorých boli žaloby podané v jeden deň (28. 1. 2008) jedným zástupcom Y.. X., pričom ten istý samosudca v skutkovo a právne obdobnom prípade žalovaným trovy konania priznal (vec vedená pod sp. zn. 5C 923/2008 zo dňa 29. 5. 2012). Súd prvej inštancie neodôvodnil odklon od doterajšej súdnej praxe. 11/ Žalobkyňa 1/ vo vyjadrení k odvolaniu žalovaného 1/ navrhla, aby odvolací súd rozsudok súdu prvej inštancie v napadnutom výroku o trovách konania potvrdil. Uviedla, že je starobnou dôchodkyňou s nízkym dôchodkom, je po nedávnej operácii srdca a jej zdravotný stav je zlý. Žije v značnom stresovom stave a v stave právnej neistoty, už viackrát sa snažila o zmierovacie vyriešenie veci, čo žalovaný 1/ odmietol. Začatie konania nespôsobila žalobkyňa 1/, ale žalovaný 1/, ktorý spôsobil, že právne úkony o vydržaní boli urobené v právnom omyle a v rozpore s dobrou vierou. 12/ Odvolací súd, ktorý bol viazaný rozsahom a dôvodmi odvolania (§ 379, § 380 C.s.p.) preskúmal rozsudok súdu prvej inštancie v napadnutom výroku, prejednal odvolanie žalovaného 1/ bez nariadenia odvolacieho pojednávania a dospel k záveru, že odvolanie žalovaného 1/ nie je dôvodné. 13/ Podľa § 150 O.s.p. ak sú tu dôvody hodné osobitného zreteľa, nemusí súd výnimočne náhradu trov konania celkom alebo sčasti priznať. Súd prihliadne najmä na okolnosti, či účastník, ktorému sa priznáva náhrada trov konania, uviedol skutočnosti a dôkazy pri prvom úkone, ktorý mu patril, to neplatí, ak účastník konania nemohol tieto skutočnosti a dôkazy uplatniť. K dôvodom hodným osobitného zreteľa môže dôjsť vo vzťahu k určitým druhom konania alebo určitej procesnej situácii a tento dôvod je daný charakterom tohto konania alebo charakterom procesnej situácie. Nejde o automatické pravidlo, ktoré by sa uplatňovalo vo vzťahu k určitému typu konania, ale ide o prvok individualizácie. Ustanovenie § 150 O.s.p neslúži ani na zmierňovanie alebo odstraňovanie majetkových rozdielov medzi stranami sporu a jeho použitie neodôvodňuje ani fakt, že strana nie je solventná alebo že zárobková a majetková situácie strany, ktorá v spore zvíťazila je lepšia ako u jej protistrany. Toto ustanovenie má slúžiť na odstránenie neprimeranej tvrdosti, teda inými slovami, na dosiahnutie spravodlivosti pre stranu sporu, pokiaľ ide o vedenie konania a jeho výsledok (uznesenie NS SR sp. zn. 2Cdo 102/2017). Z odôvodnenia napadnutého výroku vyplýva, že súd prvej inštancie videl dôvody hodné osobitného zreteľa v tom, že žalovaní 1/, 2/ v skutkovo a právne obdobných konaniach, ktoré sa pred ním viedli, dôvodili rovnakými argumentmi; v charaktere sporu, ktorý z pohľadu právneho posúdenia vyhodnotil ako zložitý, v krivde, ktorá bola zo strany štátu spáchaná počas obdobia rokov 1948 až 1989, keď žalobcovia môžu zamietajúce rozhodnutie vnímať ako nespravodlivé, keďže majú platné doklady o vlastníctve pôdy. 14/ Odvolací súd sa stotožnil s názorom súdu prvej inštancie, že predmetná sporová vec je výnimočného charakteru, ktorý pri rozhodovaní o trovách konania odôvodňoval aplikáciu § 150 O.s.p. (v súčasnosti § 257 C.s.p. ) a konštatuje správnosť dôvodov napadnutého rozsudku pokiaľ ide o výrok o trovách konania. Odvolací súd považuje v tejto súvislosti za potrebné dodať, že sporný pozemok L.. Č.. XXXX v kat. územie X. bol vydaný právnemu predchodcovi žalovaného 1/ spoločnosti V. XX U.. U. G..C.. na podklade Dohody o rozsahu a spôsobe reštitučnej náhrady za nehnuteľnosti zo dňa 4. 11. 1999 a následnej Zmluvy o postúpení pohľadávok zo dňa 5. 11. 1999 a Zmluvy o bezodplatnom prevode vlastníctva k pozemkom zo dňa 11. 11. 1999 (viď č.l. 410, 411, 412). Predmetom prevodu vlastníckeho práva v prospech právneho predchodcu žalovaného 1/ bol teda pozemok, na ktorý si žalobcovia uplatnili riadny reštitučný nárok, a v prospech ktorých zároveň svedčal nadobúdací titul - Prídelová listina Okresného národného výboru Bratislava - vidiek zo dňa 27. 11. 1958 (č.l. 13, 14) vydaná až po zápise vlastníckeho práva v prospech štátu do pozemkovej knihy (29. 10. 1957). Zohľadniac všetky uvedené okolnosti sporovej veci je podľa odvolacieho súdu plne v súlade s princípom všeobecnej spravodlivosti a dobrých mravov (čl. I Základných princípov C.s.p.) úspešnému žalovanému 1/ nárok na náhradu trov konania nepriznať. 15/ Keďže súd prvej inštancie napriek správnej aplikácii právneho predpisu napadnutý výrok o trovách konania nesprávne formuloval, odvolací súd ho podľa § 388 C.s.p. zmenil tak, že žalovanému 1/ nepriznal náhrada trov konania (§ 257 C.s.p.). 16/ Žalovaný 2/ sa proti výroku o trovách konania neodvolal a preto vo vzťahu k nemu nadobudol tento výrok rozsudku súdu prvej inštancie právoplatnosť. 17/ O trovách odvolacieho konania rozhodol odvolací súd podľa § 255 ods. 2 C.s.p. v spojení s § 396 ods. 1 C.s.p. a vzhľadom na čiastočný úspech oboch odvolateľov rozhodol tak, že žiadnemu z nich nárok na náhradu trov odvolacieho konania nepriznal. 18/ Toto rozhodnutie prijal senát odvolacieho súdu pomerom hlasov 3:0. Poučenie: Proti tomuto uzneseniu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 C. s.p.). Dovolanie je prípustné proti každému rozhodnutiu odvolacieho súdu vo veci samej alebo ktorým sa konanie končí, ak a) sa rozhodlo vo veci, ktorá nepatrí do právomoci súdov, b) ten, kto v konaní vystupoval ako strana, nemal procesnú subjektivitu, strana nemala spôsobilosť samostatne konať pred súdom v plnom rozsahu a nekonal za ňu zákonný zástupca alebo procesný opatrovník, c) v tej istej veci sa už prv právoplatne rozhodlo alebo v tej istej veci sa už prv začalo konanie, d) rozhodoval vylúčený sudca alebo nesprávne obsadený súd, alebo e) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces (§ 420 C. s.p.). Dovolanie je prípustné proti rozhodnutiu odvolacieho súdu, ktorým sa potvrdilo alebo zmenilo rozhodnutie súdu prvej inštancie, ak rozhodnutie odvolacieho súdu záviselo od vyriešenia právnej otázky, a) pri ktorej riešení sa odvolací súd odklonil od ustálenej rozhodovacej praxe dovolacieho súdu, b) ktorá v rozhodovacej praxi dovolacieho súdu ešte nebola vyriešená alebo c) je dovolacím súdom rozhodovaná rozdielne (§ 421 ods. 1 C.s.p.). Dovolanie podľa § 421 ods. 1 nie je prípustné, ak a) napadnutý výrok odvolacieho súdu o peňažnom plnení neprevyšuje desaťnásobok minimálnej mzdy; na príslušenstvo sa neprihliada, b) napadnutý výrok odvolacieho súdu o peňažnom plnení v sporoch s ochranou slabšej strany neprevyšuje dvojnásobok minimálnej mzdy; na príslušenstvo sa neprihliada, c) je predmetom dovolacieho konania len príslušenstvom pohľadávky a výška príslušenstva v čase začatia dovolacieho konania neprevyšuje sumu podľa písmen a/ a b/ (§ 422 ods. 1 C.s.p.). Dovolanie môže podať strana, v ktorej neprospech bolo rozhodnutie vydané (§ 424 C.s.p.). Dovolanie sa podáva v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii (§ 427 ods. 1 prvá veta C.s.p.). Dovolanie je podané včas aj vtedy, ak bolo v lehote podané na príslušnom odvolacom alebo dovolacom súde (§ 427 ods. 2 C.s.p.). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne / dovolacie dôvody/ a čoho sa dovolateľ domáha /dovolací návrh/ (§ 428 C.s.p.). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 C.s.p.). Povinnosť podľa ods. 1 neplatí, ak je a) dovolateľom fyzická osoba, ktorá má vysokoškolské právnické vzdelanie druhého stupňa, b) dovolateľom právnická osoba a jej zamestnanec alebo člen, ktorý za ňu koná má vysokoškolské právnické vzdelanie druhého stupňa, c) dovolateľ v sporoch s ochranou slabšej strany podľa druhej hlavy tretej časti tohto zákona zastúpený osobou založenou alebo zriadenou na ochranu spotrebiteľa, osobou oprávnenou na zastupovanie podľa predpisov o rovnakom zaobchádzaní a o ochrane pred diskrimináciou alebo odborovou organizáciou a ak ich zamestnanec alebo člen, ktorý za ne koná má vysokoškolské právnické vzdelanie druhého stupňa (§ 429 ods. 2 CSP). Dovolanie prípustné podľa § 420 možno odôvodniť iba tým, že v konaní došlo k vade uvedenej v tomto ustanovení (§ 431 ods. 1 C.s.p.). Dovolací dôvod sa vymedzí tak, že dovolateľ uvedie, v čom spočíva táto vada (§ 431 ods. 2 C.s.p.). Dovolanie prípustné podľa § 421 možno odôvodniť iba tým, že rozhodnutie spočíva v nesprávnom právnom posúdení veci (§ 432 ods. 1 C.s.p.). Dovolací dôvod sa vymedzí tak, že dovolateľ uvedie právne posúdenie veci, ktoré pokladá za nesprávne, a uvedie, v čom spočíva nesprávnosť tohto právneho posúdenia (§ 432 ods. 2 C.s.p.).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2019:1708200470.1 (dáta aktuálne k 9. 11. 2026). Záväzné je znenie zverejnené súdom.




